ustanovuje sa, že lehota na pozastavenie platieb uplynie 24. marca 2008, a nariaďuje sa nasledujúci spôsob likvidácie akciovej spoločnosti LEHMAN BROTHERS (Luxembourg) S.A.: „Veritelia: Od dátumu vynesenia tohto rozsudku sa pozastavujú úrokové sadzby každej jednej pohľadávky negarantovanej prednostným právom, zárukou alebo hypotékou. Od uvedeného dátumu nie sú možné žiadne kompenzácie s výnimkou týchto prípadov: — existencia prepojených dlhov, — uplatňovanie ustanovení zákona z 5. augusta 2005 o finančných zárukách, — uplatňovanie ustanovení cudzieho práva, konkrétne podľa pravidiel medzinárodného súkromného práva uvedených v článkoch 61-10, 61-12, 61-13, 61-14, 61-15, 61-25 a 61-26 zákona o finančnom odvetví. Lehota na prihlásenie pohľadávok sa stanovuje do 1. augusta 2009. Kontrola pohľadávok: Kontrolu pohľadávok vykonajú likvidátori, ale ich uznanie bude predmetom protokolu, ktorý podpisuje konkurzný sudca a likvidátori. Pravidelne aktualizované zoznamy s uznanými pohľadávkami budú prístupné na podateľni druhej sekcie luxemburského oblastného súdu počas prvých desiatich dní mesiaca október, február a jún, kde do nich môžu nahliadnuť veritelia, ktorí svoje pohľadávky prihlásili, ako aj veritelia, ktorých pohľadávky sú zaznamenané v účtovnej závierke. Počas tohto obdobia môžu uvedené osoby vzniesť námietky voči pohľadávkam uvedeným na zoznamoch. Námietka sa podáva formou oznámenia na podateľni. Zapisovateľ na podateľni uvedie vedľa pohľadávky, voči ktorej bola vznesená námietka, poznámku. Táto poznámka obsahuje dátum podania námietky, údaje o totožnosti namietajúceho, a prípadne aj údaje o totožnosti zástupcu povereného podaním námietky. Námietka sa musí opäť podať najneskôr do troch dní formou doporučeného listu adresovaného likvidátorom. V opačnom prípade sa bude považovať za neplatnú. V námietke sa musia uviesť presné údaje o totožnosti namietajúceho, jeho poštová adresa v Luxemburgu, dôkazy o štatúte prihláseného veriteľa alebo veriteľa zaevidovaného v účtovnej závierke, ako aj prostriedky a dokumenty na doloženie námietky. V prípade neuvedenia týchto údajov bude námietka neplatná. Likvidátori stručne skontrolujú prijateľnosť a opodstatnenosť námietky. Po uplynutí lehoty 10 dní na podanie námietky sa uznané pohľadávky a pohľadávky, voči ktorým nebola vznesená námietka, s konečnou platnosťou uznajú v protokole, ktorý podpíšu likvidátori, ako aj konkurzný sudca. Likvidátori akciovej spoločnosti LEHMAN BROTHERS (Luxembourg) S.A. riadne informujú veriteľov, ktorých prihlásené pohľadávky neboli uznané alebo sa voči nim podala námietka, o dôvode neuznania ich pohľadávok alebo o existencii námietky. Likvidátori informujú týchto veriteľov formou doporučeného listu zaslaného na adresu uvedenú v prihlásení pohľadávky, alebo na ich naposledy známu adresu. Pokiaľ veritelia do 40 (štyridsiatich) dní od dátumu odoslania doporučeného listu nepristúpia k súdnemu predvolaniu, prihlásené pohľadávky sa budú považovať za zamietnuté s konečnou platnosťou. Veriteľ, ktorý doručí likvidátorom (a v prípade námietky namietajúcemu veriteľovi) predvolanie na súd, je povinný uviesť buď v predvolaní na súd, alebo v ďalšom dokumente svoju poštovú adresu v Luxemburgu. Ak si veriteľ udanú poštovú adresu počas trvania konania už neudržuje alebo neoznámi zmenu svojej poštovej adresy likvidátorom akciovej spoločnosti LEHMAN BROTHERS (Luxembourg) S.A., všetky ďalšie informácie a všetky súdne oznámenia sa mu budú môcť riadne poskytnúť na podateľni oblastného súdu v Luxemburgu zasadajúceho v obchodných veciach, ako sa ustanovuje v článku 499 ods. 2 Obchodného zákonníka. Spory, v prípade ktorých nebude možné prijatie okamžitého rozhodnutia, sa budú vybavovať osobitne. Spory, ktoré nepatria do právomoci oblastného súdu v Luxemburgu, sa pošlú príslušnému súdu. Proti rozsudkom vo veci sporov a vo veci námietok nebude možné vzniesť žiadne námietky. Každý veriteľ, ktorého pohľadávka bola uznaná, bude informovaný likvidátormi akciovej spoločnosti LEHMAN BROTHERS (Luxembourg) S.A. prostredníctvom obyčajného listu Prevod pohľadávok evidovaných v inej mene ako EUR: Pohľadávky, ktoré sú evidované v inej mene ako EUR, sa prevedú na euro podľa menového kurzu platného v deň vynesenia rozsudku o likvidácii a uverejneného Európskou centrálnou bankou. Všetky uznané pohľadávky sa vyplatia v eure. Rozdelenie dividend: Likvidátori požiadajú súd o povolenie rozdeliť dividendy a uzavrieť účty. Rozsudok stanovujúci dátum uzavretia účtu bude uverejnený v podobe výpisov minimálne mesiac pred dátumom stanoveným oblastným súdom v týchto denníkoch: ‚Luxemburger Wort‘, ‚Tageblatt‘ a ‚Financial Times‘. Uverejnené výpisy budú informovať veriteľov, že ak neprihlásia svoje pohľadávky do dátumu stanoveného na uzavretie účtu, nebude možné zohľadniť ich pri nastávajúcom vyplácaní dividend podľa ustanovení článku 508 Obchodného zákonníka. K dátumu uzavretia účtov likvidátori stanovia aktíva a pasíva a určia dividendy, ktoré sa majú vyplatiť. Oznámená distribúcia dividend sa bude musieť uskutočniť do štyroch mesiacov od uzavretia účtov. Na žiadosť likvidátorov sa vynesie rozsudok schvaľujúci daný stav rozdelenia dividend veriteľom, takže likvidátori už nebudú môcť naďalej rozdeľovať dividendy. Veriteľom, ktorých pohľadávka ešte nebola uznaná s konečnou platnosťou, a jedna alebo viaceré dividendy sa im vyplatili neskôr ako ostatným veriteľom, sa úroky nebudú vyplácať okrem prípadov, ak je toto oneskorenie výsledkom bežne prebiehajúceho likvidačného postupu. Úroky sa nevyplatia ani tým veriteľom, ktorých pohľadávky už boli uznané s konečnou platnosťou, avšak k ich vyplateniu došlo s určitým časovým oneskorením medzi dátumom vynesenia rozsudku povoľujúceho vyplatenie predbežných dividend a skutočným vyplatením, bez ohľadu na to, či sú dôvodom tohto oneskorenia veritelia, ktorí nedodali likvidátorom informácie nevyhnutné na skutočné vykonanie platby, právne prekážky alebo iné problémy súvisiace so zisťovaním totožnosti veriteľov. Nerozdelené dividendy musia likvidátori počas likvidačného konania uchovať a tieto dividendy generujú úroky v prospech veriteľov. Likvidátori: Od momentu vynesenia tohto rozsudku sa každé uplatňovanie nároku na hnuteľný alebo nehnuteľný majetok, ako aj každé exekučné vymáhanie hnuteľného alebo nehnuteľného majetku, môže viesť alebo začať jedine voči likvidátorom. Plnením všetkých úkonov spojených so spoločnosťou sú zase výhradne poverení likvidátori. Likvidátori zložia pred vyšetrovacím sudcom prísahu, že budú riadne a verne plniť svoje funkcie. Obchodný súd bude môcť kedykoľvek nahradiť likvidátorov alebo nahradiť jedného z nich, odvolať ich alebo zvýšiť ich počet. Likvidátori zostavia súpis zmeniek, cenných papierov, pohľadávok a rôznych aktív, ktoré sú súčasťou majetku akciovej spoločnosti LEHMAN BROTHERS (Luxembourg) S.A., bez ohľadu na miesto ich depozície a bez ohľadu na to, či sa nachádzajú v Luxemburskom veľkovojvodstve alebo v zahraničí. Likvidátori zlikvidujú a speňažia všetky zmenky, cenné papiere, pohľadávky a aktíva, pričom získané prostriedky rozdelia naraz alebo v niekoľkých po sebe nasledujúcich častiach podľa príslušných práv veriteľov. Prislúchajúce rozdelenia bude musieť schváliť súd. S cieľom zrealizovania tohto cieľa budú môcť likvidátori prijímať všetky platby, zrušiť vecné bremeno bez potvrdenia alebo s potvrdením, previesť všetky obchodné zmenky, ako aj zhodnotiť hnuteľný alebo nehnuteľný majetok spoločnosti. Ak súd schváli protokol konkurzného sudcu, likvidátori budú môcť uzavrieť dohodu alebo ustúpiť od dohody v prípade každého sporu (dokonca aj v prípade tých, ktoré súvisia s nehnuteľnosťami), ak hodnota týchto transakcií alebo sporov nepresiahne 100 000 EUR. Likvidátori budú môcť začať a viesť konania a postupy na ktoromkoľvek súde v Luxemburskom veľkovojvodstve alebo v zahraničí, ak ich považujú za nevyhnutné v záujme ochrany záujmov veriteľov, alebo v záujme likvidácie, zhodnotenia alebo nadobudnutia všetkých zmeniek, cenných papierov alebo pohľadávok, ktoré sú súčasťou majetku akciovej spoločnosti LEHMAN BROTHERS (Luxembourg) S.A. Likvidátori budú mať aj právomoc prevziať obhajobu v prípade každého procesu, postupu a konania, ktoré sa začne buď proti nim ako likvidátorom, alebo ako akciovej spoločnosti LEHMAN BROTHERS (Luxembourg) S.A., budú mať právomoc riadiť každý proces, postup a konanie, ako žalobcovia aj obhajcovia, a budú môcť zasiahnuť do riadenia každého procesu, postupu a konania, ktoré v súčasnosti prebieha alebo bude prebiehať v budúcnosti na ktoromkoľvek súde, ako aj podávať akékoľvek odvolania proti rozsudkom, nariadeniam alebo iným vydaným rozhodnutiam, alebo rozhodnutiam, ktoré sa v budúcnosti vydajú v súdnych sporoch, konaniach a procesoch tak v Luxembursku, ako aj v zahraničí, a to pod podmienkou, že likvidátori budú považovať tieto obhajoby, zásahy a odvolania za nevyhnutné alebo užitočné na účely ochrany majetku akciovej spoločnosti LEHMAN BROTHERS (Luxembourg) S.A. Ak to budú považovať za nevyhnutné, likvidátori budú môcť využiť služby všetkých splnomocnených zástupcov, agentov alebo spolupracovníkov s cieľom uchovávať alebo viesť účtovníctvo, evidenciu a archívy akciovej spoločnosti LEHMAN BROTHERS (Luxembourg) S.A. a s cieľom uchovávať a zhodnotiť aktíva, alebo prijať akékoľvek iné opatrenia, ktoré budú podľa nich v záujme likvidácie. Každý výdavok vynaložený likvidátormi na tento účel a s týmto cieľom bude nákladom akciovej spoločnosti LEHMAN BROTHERS (Luxembourg) S.A. Likvidátori budú prijímať rozhodnutia a konať voči tretím stranám, ako aj každej inštitúcii a súdom, s výnimkou presne stanovených úkonov, ktoré si vyžadujú osobitné splnomocnenie, vždy spoločne. Náklady a odmeny likvidátorov budú nákladmi akciovej spoločnosti LEHMAN BROTHERS (Luxembourg) S.A. Po ukončení likvidačných prác vyhotovia likvidátori správu pre súd o výsledkoch likvidácie a použití prostriedkov spoločnosti. Predložia súdu účty a poskytnú mu dôkazové dokumenty. Po správe konkurzného správcu súd zhodnotí činnosť likvidátorov a rozhodne o ukončení likvidácie. Rozsudok o ukončení likvidácie sa uverejní v súlade s podmienkami, ktoré sa stanovia v rozhodnutí o ukončení likvidácie, s tým že sa v ňom uvedie miesto uloženia a uchovávania účtov a dokumentov súvisiacich s likvidáciou minimálne počas piatich rokov, ako aj opatrenia, ktoré sa prijali s cieľom uloženia súm a hodnôt, ktoré patria veriteľom a akcionárom, ale ich odovzdanie nebolo možné vykonať.“,